на плодовете и зеленчуците, докато уведомлението не бъде правилно подадено.
 Член 147
 Очевидни грешки
 Всяко уведомление, искане или молба, отправено към държава-членка съгласно настоящия регламент или Регламент (ЕО) No 1234/2007, включително заявление за помощ, може да бъде коригирано по всяко време след подаването му в случаи на очевидни грешки, признати от компетентния орган на държавата-членка.
 Член 148
 Непреодолима сила и извънредни обстоятелства
 Когато съгласно настоящия регламент или Регламент (ЕО) No 1234/2007 трябва да бъде наложена санкция или глоба или трябва да бъде оттеглена полза или признаване, санкцията или глобата не се налага, нито изтеглянето се извършва в случаи на непреодолима сила или извънредни обстоятелства по смисъла на член 31 от Регламент (ЕО) No 73/2009.
 Въпреки това компетентният орган на държавата-членка се уведомява за случая на непреодолима сила, заедно със съответното удовлетворително за него доказателство, в рамките на 10 работни дни от датата, на която съответното лице е в състояние да извърши това.
 Член 149
 Отмяна
 Регламент (ЕО) No 1580/2007 се отменя.
 Независимо от това член 134 от Регламент (ЕО) No 1580/2007 продължава да се прилага до 31 август 2011 г.
 Позоваванията на отменения регламент се считат за позовавания на настоящия регламент и се четат, когато е уместно, съгласно таблицата на съответствието в приложение XIX.
 Член 150
 Преходни разпоредби
 1. Оперативните програми, които се възползват от член 203а, параграф 3, буква a) от Регламент (ЕО) No 1234/2007, могат да продължат да действат до своя край, при условие че съответстват на правилата, които са били в сила преди 1 януари 2008 г.
 2. За целите на член 203а, параграф 6 от Регламент (ЕО) No 1234/2007 правилата относно минималните характеристики на суровината, доставяна за преработка, и минималните изисквания за качество на готовите продукти, които правила остават в сила по отношение на суровината, добивана на територията на държавите-членки, използващи преходното споразумение, посочено в същия параграф, са — в допълнение към съответните пазарни стандарти, посочени в дял II от настоящия регламент — правилата, съдържащи се в регламентите на Комисията, изброени в приложение ХХ.
 3. Плановете за признаване, приети съгласно Регламент (ЕО) No 2200/96, които продължават да се ползват от приемането съгласно член 203а, параграф 4 от Регламент (ЕО) No 1234/2007 за групите производители, които не се намират в държави-членки, присъединили се към Европейския съюз на 1 май 2004 г. или след тази дата, и не се намират в най-отдалечените райони на Съюза, посочени в член 349 от Договора, или на малките острови в Егейско море, посочени в член 1, параграф 2 от Регламент (ЕО) No 1405/2006 на Съвета (21), се финансират на равнищата, определени в член 103а, параграф 3, буква б) от Регламент (ЕО) No 1234/2007.
 Плановете за признаване, приети съгласно Регламент (ЕО) No 2200/96, които са се възползвали от член 14, параграф 7 от посочения регламент и продължават да се ползват от приемането съгласно член 203а, параграф 4 от Регламент (ЕО) No 1234/2007, се финансират на равнищата, определени в член 103а, параграф 3, буква а) от Регламент (ЕО) No 1234/2007.
 4. При необходимост държавите-членки изменят националните си стратегии най-късно до 15 септември с цел